
Ministru kabineta sēdes protokollēmums

Rīkojuma projekts "Par nekustamā īpašuma "Liepas-2" Daugmales pagastā, Ķekavas novadā, daļas atsavināšanu projekta "Eiropas standarta platuma 1435 mm dzelzceļa līnijas izbūve "Rail Baltica" koridorā caur Igauniju, Latviju un Lietuvu" īstenošanai"

· 1. Pieņemt iesniegto rīkojuma projektu.
· 2. Valsts kancelejai sagatavot rīkojuma projektu parakstīšanai.
· 3. Satiksmes ministrijai pirkt nekustamā īpašuma "Liepas-2" (nekustamā īpašuma kadastra Nr. 8056 001 0237) daļu – zemes vienību (zemes vienības kadastra apzīmējums 8056 001 0756) 0,62 ha platībā, zemes vienību (zemes vienības kadastra apzīmējums 8056 001 0757) 2,03 ha platībā, zemes vienību (zemes vienības kadastra apzīmējums 8056 001 0758) 0,3438 ha platībā, zemes vienību (zemes vienības kadastra apzīmējums 8056 001 0759) 0,0347 ha platībā – Daugmales pagastā, Ķekavas novadā, atbilstoši noteiktajai atlīdzībai 10 902,60 EUR (tirgus vērtība).
· 4. Satiksmes ministrijai atsavināt valsts nekustamā īpašuma "Riekstu mežs" (nekustamā īpašuma kadastra Nr. 8070 012 0226) daļu – zemes vienību (zemes vienības kadastra apzīmējums 8070 012 0228) 2,16 ha platībā – Ķekavas pagastā, Ķekavas novadā, atbilstoši tās tirgus vērtībai 12 871,00 EUR (atsavināmās zemes vienības tirgus vērtība 4 968,00 EUR un mežaudzes tirgus vērtība 7 903,00 EUR), izmantojot to kā kompensāciju par šā protokollēmuma 3. punktā minētā nekustamā īpašuma daļas atsavināšanu. Starpību 1 968,40 EUR nekustamā īpašuma īpašnieks sedz valstij naudā.
· 5. Ja šā protokollēmuma 4. punktā minētā nekustamā īpašuma daļa netiks izmantota kā kompensācija par šā protokollēmuma 3. punktā minētā nekustamā īpašuma daļas atsavināšanu, atlīdzību izmaksāt bezskaidras naudas norēķinu veidā.

